### Beslutningstema

I denne sag træffes beslutning om anlægsbevilling og frigivelse af rådighedsbeløb til nyt ventilationsanlæg på botilbuddet [adresse].

### Historik

I forbindelse med godkendelse af budget 2025 blev afsat i alt 1,164 mio.kr. til Renovering af ventilationsanlæg på botilbuddet [adresse].

### Sagsfremstilling

Nuværende ventilationsanlæg på [adresse] (afdeling Solen) fungerer meget dårligt. Det medfører store lugt- og røggener, og et deraf følgende dårligt indeklima. Mange af beboerne i afdelingen er rygere. Anlægget kan ikke understøtte et tilfredsstillende indeklima, hvor særligt røgen giver personalet problemer.

Udover forbedring af indeklimaet, forventes udskiftning af nuværende anlæg, at medføre en større driftsbesparelse i form af bedre varmegenvinding, mindre serviceomkostninger og strømbesparende.

### Økonomi

Der er samlet afsat 1,164 mio.kr. i rådighedsbeløb på Investeringsoversigten 2025.

### Indstilling Fagchefen for Voksen Socialområdet indstiller,

at der gives en anlægsbevilling til Renovering af ventilationsanlæg på botilbuddet Solgården på 1,164 mio. kr.,
at det i budget 2025 afsatte rådighedsbeløb til Renovering af ventilationsanlæg på botilbuddet Solgården frigives, og
at indstillingen videresendes til Økonomiudvalget og Kommunalbestyrelsen.

**Beslutning fra Socialudvalget, den 3. juni 2025, pkt. 6:**

Indstillingen anbefales.

**Økonomiudvalgets beslutning den 19. juni 2025, pkt. 12:**

Indstillingen anbefales.

### Beslutning

Indstillingen godkendt.